
Αναγκαία διευκρίνιση: Σ’ αυτό το κείμενο οι λέξεις «επανάσταση» και «αντεπανάσταση» δεν 
χρησιμοποιούνται με τη συνηθισμένη έννοια συγκεκριμένης ενέργειας κατάληψης της εξουσίας. 
Χρησιμοποιούνται με την έννοια της διαδικασίας σε μια πορεία ιστορικής ανατροπής, με την έννοια της 
μορφής έκφρασης των δυνάμεων που επιδιώκουν αυτή την ανατροπή από τη μια (επανάσταση) και των 
δυνάμεων που προσπαθούν να την εμποδίσουν από την άλλη (αντεπανάσταση). 


ΕΠΑΝΑΣΤΑΣΗ ΚΑΙ ΑΝΤΕΠΑΝΑΣΤΑΣΗ 

ΣΤΗΝ ΕΛΛΑΔΑ 


Η δολοφονία του Παύλου Φύσα στις 17 του Σεπτέμβρη άλλαξε την πολίτικη κατάσταση στην 
Ελλάδα όσο κανένα άλλο γεγονος αυτό το χρόνο. Ξαφνικα η Ελληνική Κυβέρνηση, που μέχρι τότε 
έκαμνε τα στραβα μάτια μπροστά στις εγκληματικές πράξεις της Χρυσής Αυγής, κινήθηκε με 
απίστευτη ταχύτητα και έβαλε ολόκληρη την ηγεσία του ναζιστικου κόμματος στη φυλακή. Χαρα¬ 
κτήρισε την Χρυσή Αυγή «εγκληματική οργάνωση» και συνέλαβε τον Αρχηγο-της τον Υπαρχηγο- 
της και πολλούς βουλευτες-της χωρίς καν να ζητήση άρση του βουλευτικου-τους ασύλου. 

Η αποτελεσματικότητα των διωκτικών αρχών και η αποφασιστικότητα της δράσης-τους δείχνουν 
πως δεν αντέδρασαν τυχαία αλλα στη βάση σχεδίων που είχαν καλα προετοιμαστεί εδώ και καιρό. 
Είναι φανερό πως είχαν ετοιμάσει σχέδια δράσης ενάντια στην Χρυσή Αυγή, είχαν τους 
πληροφοριοδότες-τους, ήξεραν τι έκρυβαν τα γραφεία-της και τα σπίτια των στελεχων-της. Είχαν 
μελετήσει τις νομικές πτυχές του προβλήματος και μια και δεν υπάρχει δυνατότητα να θέσουν ένα 
κόμμα έκτος νόμου, χρησιμοποίησαν άρθρα του συντάγματος που αναφέρονται σε «εγκληματική 
οργάνωση» για να τη δίωξή-της. Θα νόμιζε κάνεις ότι εδώ και καιρό ετοιμάζονταν να 
εξουδετερώσουν την Χρυσή Αυγή και περίμεναν την κατάλληλη ώρα που θα νομιμοποιούσε ηθικά 
στα μάτια του κόσμου τη δράση-τους. 

Ωστόσο μόλις μερικούς μήνες πριν ο Αντώνης Σαμαρας εμπόδισε την ψήφιση αντιρατσιστικου 
νόμου που προνοούσε αύξηση των ποινών για εγκλήματα μίσους, κάτι που είχε στόχο την Χρυσή 
Αυγή. Είναι επίσης γνωστές οι απόψεις στελεχών της Νέας Δημοκρατίας για συνεργασία με μια 
«πιο μετριοπαθή» Χρυσή Αυγή. Στην πραγματικότητα αυτό που κυριαρχούσε όλη αυτή την 
περίοδο στα μυαλα της δεξιάς δεν ήταν η αποδυνάμωση της Χρυσής Αυγής αλλα η ενσωμάτωσή-της 
στις δυνάμεις που θα μπορούσαν να συνεργαστούν μαζι-της. Γιατί τώρα αυτή η στροφή ενάντια 
στην Χρυσή Αυγή; Γιατί αυτή η αποφασιστική δράση ενάντια στα στελέχη-της; 

Πρέπει να αναζητήσουμε τις αιτίες μέσα στις γενικότερες διεργασίες της Ελληνικής κοινωνίας και 
της Ελληνικής πολίτικης ζωής. Είναι πια γενική παραδοχή πως η άνοδος της Χρυσής Αυγής δεν 
είναι τυχαία αλλα βασίζεται στην άθλια οικονομική κατάσταση της Ελλάδας και τις σκληρές 
επιπτώσης της πολίτικης λιτότητας που επιβάλλει το μνημόνιο για τη χρηματοδότηση της χώρας. 
Αυτή η κατάσταση δεν τρέφει μόνο την Χρυσή Αυγή, τρέφει ένα γενικότερο κλίμα θυμου και 
αγανάκτησης που εκφράζεται με πολλούς τρόπους, ένας από τους οποίους είναι και η υιοθέτηση των 
ναζιστικων ιδεών-της. 


ΚΑΤΑΡΓΗΣΗ ΤΗΣ ΔΗΜΟΚΡΑΤΙΑΣ 

Η κρίση στην Ελληνική κοινωνία άρχισε να γίνεται αισθητη από τα τελευταία χρόνια της διακυβέρ¬ 
νησης του Κώστα Καραμανλή, όταν έγινε φανερό πως η Ελλάδα δεν μπορούσε να ανταποκριθει στις 
υποχρεώσεις-της προς στους δανειστες-της. Το Πασοκ κέρδισε εύκολα τις εκλογες του 2009 με την 
υπόσχεση της ανατροπής της πολίτικης της Δεξιάς. Το εκπληκτικό ποσοστο του 44% δεν 
προερχόταν από απλή μετατόπιση ψηφοφόρων σε ένα δικομματικό σύστημα, ήταν έκφραση αγωνίας 
και θέλησης για αλλαγή. Ο Γιώργος Παπανδρέου έκφραζε αυτή τη θέληση, ήταν η ελπίδα για 
επιστροφή στα πρώτα χρόνια της διακυβέρνησης του Πασοκ με το ριζοσπαστικό πρόγραμμα που 
απάλλαξε την Ελληνική κοινωνία απο τη βαρια κληρονομιά του εμφύλιου πολέμου. 

ΣΟΣΙΑΛΙΣΤΙΚΗ ΕΚΦΡΑΣΗ 


Ο Γιώργος Παπανδρέου πρόδωσε αυτή την ελπίδα. Όταν έλεγε «λεφτά υπάρχουν» δεν το έλεγε 
απλα για να ξεγελάσει τους ψηφοφόρους. Ηξερε πως υπήρχαν λεφτά για να ξελασπώσουν την Ελλά¬ 
δα. Δεν είχε όμως την τόλμη να τα πάρει από αυτους που τα είχαν όταν ο Ελληνικός λαός του 
εμπιστεύτηκε τις τύχες-του. Προσπάθησε να διαπραγματευτεί ένα μνημόνιο δανειοδότησης που 
κατάληξε να είναι ένα μνημόνιο καταστροφής. Καταλαβαίνοντας τη χυδαιότητα των απαιτήσεων 
του μνημονίου που ήθελε να επιβάλει στον Ελληνικό λα ο, προσπάθησε να μοιραστεί την ευθύνη 
αποδοχης-του μέσα από τη διενέργεια δημοψηφίσματος. Ακόμα και τότε, ο Ελληνικός λαός 
μπορούσε ίσως να του δώσει ακόμα μια ευκαιρία. Όμως οι Ευρωπαίοι εταίροι-του, η αντιπολίτευση 
αλλα και τα στελέχη του κόμματός-του τρομοκρατήθηκαν από τη δυνατότητα εφαρμογής ακόμα κι 
αυτής της βασικής δημοκρατικής διεργασίας. Ο Σαρκοζυ και η Μέρκελ έκαμαν οργίλες δηλώσεις 
για την «έλλειψη ενημέρωσης» για το θέμα του δημοψηφίσματος, ο Σαμαρας άλλαξε τη θέση-του 
και από πολέμιος έγινε υποστηρικτης του Μνημονίου ενώ τα στελέχη του ίδιου του Πασοκ άρχισαν 
να κινούν διαδικασίες για να τον εμποδίσουν να προχωρήσει σε δημοψήφισμα. Ο ίδιος 
αναδιπλώθηκε άτακτα και συντάκτηκε με τους υπόλοιπους επιλέγοντας την υποταγή και την επιβολή 
με διατάγματα αντί το δημοψήφισμα και τις δημοκρατικές διαδικασίες. 

Το τέλος του Γιώργου Παπανδρέου δεν άργησε. Ο παραμερισμος-του και η συνεργασία του 
Πασοκ με τη Νέα Δημοκρατία στην κυβέρνηση του Λουκά Παπαδήμου ήταν αναγκαία για να δοθεί 
επίφαση νομιμότητας σε διαδικασίες που βρίσκονταν έξω από κάθε δημοκρατικό ή θεσμικό πλαίσιο. 
Η επιβολή των όρων του Μνημονίου δεν μπορούσε να έχει την έγκριση του Ελληνικού λαού. 
Επρεπε να επιβληθεί εκ των άνω. Ελπιζαν πως με τη σύμφωνη γνώμη των ηγεσιών των δυο μεγάλων 
κομμάτων θα μπορούσαν να μην αφήσουν διεξόδους αντίστασης στο λαο. Ο Σαμαρας έλπιζε πως 
με την φθορά του Πασοκ και την ευθύνη-του για την υπογραφή του Μνημονίου η Νέα Δημοκρατία 
θα μπορούσε να κερδίσει τις επόμενες εκλογες και ο ίδιος να γίνει πρωθυπουργός. Γι’ αυτό άλλωστε 
ο όρος-του για συμμέτοχη στην Κυβέρνηση Παπαδήμου ήταν η σύντομη διεξαγωγή εκλογών. 

Η εφαρμογή του Μνημονίου και οι επιπτώσεις της στην Ελληνική κοινωνία άρχισαν να δημιουργούν 
αντιδράσεις με απεργίες, διαδηλώσεις, γενικες απεργίες. Πολλές φορές ο θυμός του κόσμου 
εκφραζόταν με βίαιο τρόπο. Ο διαχωρισμός σε «μνημονιακους» και «αντιμνημονιακους» γινόταν 
ολοένα και πιο σημαντικός. Ακολουθώντας το παράδειγμα της Ισπανίας και της Αιγύπτου οι 
«αγανακτισμένοι» της Ελλάδας οργάνωσαν μακρόχρονες εκδηλώσεις στο Σύνταγμα και άλλου. Η 
ιδέα της εξέγερσης δεν ήταν πια μια περιθωριακή υπόθεση, ήταν καθημερινή εμπειρία και συζήτηση. 
Η πολίτικη ζωη δεν ήταν πια διαδικασία ρουτίνας, βρισκόταν στο επίκεντρο της λαϊκής συνείδησης. 
Ηταν μια περίοδος παρέμβασης των μαζών στα πολίτικα δρώμενα. 


ΠΟΛΙΤΙΚΕΣ ΑΝΑΚΑΤΑΤΑΞΕΙΣ 

Διεργασίες άρχισαν να γίνονται τόσο μέσα στα κόμματα της Αριστερας όσο και στα κόμματα της 
Δεξιάς. Στο χώρο της Δεξιάς η Νέα Δημοκρατία και ο Λαϊκός Ορθόδοξος Συνασπισμός ακολού¬ 
θησαν τη «συνετή» πολίτικη της υποστήριξης του Μνημονίου αφήνοντας ουσιαστικά ακάλυπτο το 
δεξιό αντι-μνημονιακο χώρο. Το κενό κάλυψε σε πρώτη φάση το σχήμα του Πάνου Καμένου 
«Ανεξάρτητοι Ελληνες» που μάζεψε ένα ευρυ φάσμα διανόησης και μικροαστών που δεν μπορούσαν 
να δεχτούν τη σκληρη λογική του Μνημονίου. Πιο σημαντική ωστόσο ήταν η εξέλιξη στο χώρο του 
Λαός, με την ηγεσία-του να υποτάσσεται ουσιαστικά στη Νέα Δημοκρατία αφήνοντας το χώρο 
ελεύθερο για την Χρυσή Αυγή. Μέσα σε συνθήκες αυξανόμενης εξαθλίωσης και ανεργίας οι ρατσι¬ 
στικές λύσεις των νεοναζιστων εύρισκαν ολοένα και περισσότερη απήχηση. Η διστακτικότητα της 
ελληνικής πολιτείας να δράσει αποφασιστικά και να σταματήσει τις εγκληματικες-τους δραστηρι¬ 
ότητες έδωσε τη δυνατότητα μιας θεαματικής αύξησης του κύρους και της επιρροης-τους. Το Λαός 
ουσιαστικά έπαψε να υπάρχει ενώ η Νέα Δημοκρατία φυλλορροούσε προς όλες τις κατευθύνσεις. 

Ανάλογα φαινόμενα είχαμε και στο χώρο της Αριστερας. Οι κινητοποιήσεις ενάντια στο Μνημόνιο 
έφεραν σε αντιπαράθεση τις μάζες με το Πασοκ που η ηγεσία-του έπαψε να προσφέρει οποιανδή- 


ΕΠΑΝΑΣΤΑΣΗ ΚΑΙ ΑΝΤΕΠΑΝΑΣΤΑΣΗ ΣΤΗΝ ΕΛΛΑΔΑ 

ποτέ προοπτική έκτος από την εξαθλίωση και την ανεργία. Το ΚΚΕ παρα την αντι-μνημονιακη-του 
θέση δεν κατάφερε να δεθεί με τις μάζες επιμένοντας σε ξεχωριστές δικες-του κινητοποιήσεις σε 
αντιπαράθεση με τις κινητοποιήσεις των συνδικάτων. Η στάση-του ήταν ότι οι κινητοποιήσεις 
έπαιζαν το ρόλο της εκτόνωσης της αγανάκτησης του λαού - ότι η βία που τις συνόδευε έδινε την 
διακαιολογία για τη λήψη καταπιεστικών μέτρων ότι η μόνη διέξοδος ήταν οι εκλογες. Αντίθετα, ο 
Σύριζα συμμετείχε στις κινητοποιήσεις και αρνήθηκε να τις καταδικάσει για τη βίαιη μορφή που 
έπαιρναν, εξηγώντας πως η βία ήταν το αναπόφευκτο αποτέλεσμα μιας άθλιας κατάστασης. 
Παραδόξως, όταν προκηρύχτηκαν εκλογες ήταν ο Σύριζα που τις διεκδίκησε με στόχο την εξουσία 
καλώντας τα αριστερά κόμματα σε ενότητα ενώ το ΚΚΕ τις κατάγγειλε σαν μια ακόμα διαδικασία 
εναλλαγής σε ένα δικομματικό αστικό σύστημα. 

Με το Πασοκ ανεπανόρθωτα εκτεθειμένο απο την προδοσία-του και το ΚΚΕ αυτο-απομονωμένο 
από τις μάζες, ήταν ο Σύριζα που έγινε ο πόλος έλξης των αγανακτισμένων μαζών της αριστερας. 
Στις εκλογες του Μάη του 2012 το ποσοστο-του από 4.6% εκτοξεύτηκε στο 16.8%, μόλις δυο 
μονάδες πίσω από τη Νέα Δημοκρατία που έχασε περισσότερο από 14.6% εξασφαλίζοντας μόνο 
18.85%. Το Πασοκ κατάρρευσε στο 13.2% ενώ το ΚΚΕ έμεινε καθηλωμένο στο 8.5%, αυξάνοντας 
τη δύναμή-του κατά ένα μίζερο 1% εν μέσω μιας ιστορικής πολίτικης κοσμογονίας. Το καινούριο 
κόμμα της Δημοκρατικής Αριστερας εξασφάλισε ένα αξιοπρεπές 6.1%. 



Από την Νέα Δημοκρατία στον Σύριζα: το 2004 η Νέα Δημοκρατία κατάφερε να σπάσει την παντοδυναμία 
του Πασοκ και να κερδίσει τις εκλογες. Η αποτυχία-της να προσφέρει οτιδήποτε στρέφει τις μάζες αποφασι¬ 
στικά προς τα αριστερά και το 2009 ξαναφέρνει το Πασοκ στην εξουσία με μεγάλη πλειοφηφία. Μέχρι τον 
Μάιο του 2012 το Πασοκ απογοητεύει τραγικα και ο Σύριζα ανατέλλει σαν η κυρίαρχη δύναμη της Αριστερας. 

Το αποτέλεσμα των εκλογών ήταν μια ιστορική καμπή για το Ελληνικό πολίτικο σκηνικό. Ο Σύρι¬ 
ζα, ένα ριζοσπαστικό αντι-μνημονιακο κόμμα έφτασε πολύ κοντά στο να κερδίσει την πρώτη θέση 
και να διεκδικήσει δημοκρατικά την εξουσία. Αυτό θα ανέτρεπε όχι μόνο τους σχεδιασμους της 
Ελληνικής άρχουσας τάξης αλλα και ολόκληρης της Ευρώπης. Ακόμα πιο σημαντικό, η άνοδος του 
Σύριζα στηριζόταν σε μια πολύ ουσιαστική και μαχητική κινητοποίηση του εργατικού κινήματος, 
κάτι που έβαζε τις βάσεις για την προστασία της εξουσίας-του από τυχόν εξωδημοκρατικες ή και 
στρατιωτικές απειλες. Η επανάσταση βρισκόταν προ των πυλών, ολόκληρο το σύστημα βρισκόταν 
υπο απειλή. Με την Ευρώπη στο μέσο μιας πρωτόγνωρης κρίσης και τις χώρες του νότου να υποφέ¬ 
ρουν κάτω από το βάρος των πολίτικων λιτότητας και των μνημονίων, μια αλλαγή στην Ελλάδα θα 
αποτελούσε παράδειγμα αντίστασης που δεν μπορεί να προβλέψει κάνεις πού θα οδηγούσε. 

ΔΕΥΤΕΡΗ ΕΥΚΑΙΡΙΑ ΓΙΑ ΤΗΝ ΑΡΙΣΤΕΡΑ 

Οι εκλογες του Μάη δεν έδωσαν τη δυνατότητα σχηματισμού κυβέρνησης. Η Νέα Δημοκρατία δεν 
είχε απόλυτη πλειοψηφία ενώ το Πασοκ και η ΔημΑρ δεν ήταν ακόμα έτοιμοι να τολμήσουν μια 
συνεργασία με τη δεξιά. Μέσα στο κλίμα ευφορίας που επικρατούσε στο χώρο της αριστερας μια 
τέτοια συνεργασία αποτελούσε υποταγή και θα μετρούσε για προδοσία. Η προκήρυξη νέων 
εκλογών για τον Ιούνιο έδινε μια νέα ευκαιρία στο κίνημα για να κερδίσει μια ιστορική νίκη και να 
αλλάξει την Ελληνική ιστορία με κοσμογονικες επιπτώσεις σε ολόκληρη την Ευρώπη. 

ΣΟΣΙΑΛΙΣΤΙΚΗ ΕΚΦΡΑΣΗ 


Αν πριν τις εκλογες του Μάη μπορεί να υπήρχε κάποια δικαιολογία για την εχθρική στάση του 
ΚΚΕ απέναντι στον Σύριζα, η άρνησή-του να ενώσει τις δυνάμεις-του μαζι-του για τις εκλογες του 
Ιούνη δεν είναι τίποτε λιγότερο από προδοσία απέναντι στο κίνημα. Το ίδιο ισχύει φυσικά και για 
όλες τις ηγεσίες της αριστερας - από το Πασοκ και την ΔημΑρ ως την Ανταρσυα και τις διάφορες 
«επαναστατικές» σέκτες. Αυτό δεν πέρασε απαρατήρητο από το κίνημα, που τιμώρησε τη μικρό¬ 
ψυχη και σεκταριστικη στάση-τους. Το Πασοκ μειώθηκε ακόμα παραπάνω φτάνοντας στο 12.28% 
(-0.9%), το ΚΚΕ έχασε σχεδόν τη μιση-του δύναμη φτάνοντας στο 4.5% (-3.98%) ενω οι μικρές 
ομαδούλες εξαφανίστηκαν. Η Ανταρσυα πήρε μόλις 0.33% (-0.86%) ενώ ακόμα και το ΚΚΕ 
(μ.λ)/(Μ.Λ)ΚΚΕ έπεσε στο 0.12% (-0.13%). Το μόνο κόμμα της αριστερας που διασώθηκε, έκτος 
από τον Σύριζα, ήταν η ΔημΑρ που πήρε 6.25% (+0.15%). Δεν είναι χωρίς σημασία το γεγονος 
ότι η ΔημΑρ ήταν το μόνο κόμμα της αριστερας που μπορούσε να μπει στη Βουλή και να αποτελέ- 
σει πιθανό συνεργάτη του Σύριζα σε περίπτωση που θα μπορούσαν να σχηματίσουν κυβέρνηση. 

Παρα την απίστευτη πολεμική όλων εναντίον του, τόσο απο τα ελληνικά κόμματα όσο και από την 
Ευρωπαϊκή και παγκόσμια πολίτικη ηγεσία, ο Σύριζα κατάφερε να πάρει το απίστευτο ποσοστο του 
26.9%, σε απόσταση αναπνοής από τη Νέα Δημοκρατία που πήρε 29.7%. Σε αντίθεση με την αρι¬ 
στερά, η δεξιά κατάφερε μπροστά στον κίνδυνο να συσπειρωθεί σε μεγάλο βαθμό με την Ντάρα 
Μπακογιάννη και τον Στέφανο Μάνο να επιστρέφουν στη Νέα Δημοκρατία. Το Λαός ουσιαστικά 
αποσυντέθηκε, με βασικα-του στελέχη να προσχωρούν κι αυτά στη Νέα Δημοκρατία. Μια μεγάλη 
ευκαιρία για το κίνημα είχε χαθεί. 

Ο Ελληνικός λαός είχε κάμει τα πάντα. Απάλλαξε την Ελλάδα από τη διακυβέρνηση της δεξιάς 
δίνοντας μια νέα ευκαιρία στο Πασοκ να αλλάξει την κατάσταση. Αντιστάθηκε στο Μνημόνιο με 
απεργίες, γενικες απεργίες, καταλήψεις, διαδηλώσεις. Εδωσε τη μάχη των εκλογών δυο φορές και 
έφερε τον Σύριζα σε απόσταση αναπνονης από την εξουσία. Οι δίδυμες εκλογες του 2012 ήταν το 
αποκορύφωμα μιας μάχης που θα μπορούσε να κρίνει την πορεία της ιστορίας. Ωστόσο η ηγεσίες 
του Πασοκ και της ΔημΑρ προτίμησαν να γυρίσουν την πλάτη σ’ αυτό το κίνημα και να 
συνεργαστούν με την Νέα Δημοκρατία για να επιβάλουν στον Ελληνικό λαο τις πολίτικες λιτότητας 
που απαιτούσαν οι πιστωτές της Ελλάδας. 

Μετά τις εκλογες του 2012 το κίνημα άρχισε να υποχωρεί. Κανένα κίνημα δεν μπορεί να βρίσκεται 
στους δρόμους επ’ άπειρον. Σποραδικές απεργίες και καταλήψεις συνέχισαν να γίνονται εδώ κι εκεί, 
γενικες απεργίες συνέχισαν να καλούνται κάθε τόσο αλλα ήταν φανερό πως το κίνημα είχε χάσει 
μεγάλο μέρος από το δυναμισμο-του. Μέχρι το καλοκαίρι του 2013 η κυβέρνηση Σαμαρα 
αισθάνθηκε αρκετα σταθεροποιημένη για να προχωρήσει στην αυθαίρετη απόφαση για το κλείσιμο 
της ΕΡΤ. Η άρνηση των εργαζομένων να εγκαταλείψουν τη δουλεια-τους προκάλεσε ένα πρωτο¬ 
φανές κύμα κινητοποιήσεων υποστήριξης που έκαμνε αδύνατο για την Κυβέρνηση να προχωρήσει 
σε δυναμική έξωσή-τους από το κτίριο της Αγίας Παρασκευής. Παρα το βίαιο κλείσιμο των 
σταθμών αναμετάδοσης, η ΕΡΤ συνέχισε να μεταδίδει, μετατρέποντας τη δημόσια τηλεόραση σε 
αυτοδιοικούμενη μονάδα με μόνιμες εκδηλώσεις έξω από το κτίριό-της. Για μήνες η υποστήριξη 
του κόσμου συνεχίστηκε και μέχρι σήμερα, που έχει ήδη αρχίσει να μεταδίδει και η νεοσυσταθείσα 
Δημόσια Τηλεόραση, η ΕΡΤ συνεχίζει τον αγώνα-της. Ο Σαμαρας είχε μετρήσει πολύ λαθεμένα 
τις δυνατότητες επιβολής της αυθαιρεσίας στον Ελληνικό λαο. Οι τριγμοί στην κυβέρνησή-του 
οδήγησαν τελικά στην αποχώρηση της ΔημΑρ, με το Πασοκ του Βενιζέλου να συμβιβάζεται ακόμα 
μια φορά σε στήριξη της κυβέρνησης της Δεξιάς. 


ΕΚΡΗΚΤΙΚΟ ΜΙΓΜΑ 

Μέσα σ’ αυτό το φορτισμένο κλίμα η δολοφονία του Παύλου Φύσα λειτούργησε σαν θρυαλλίδα που 
απειλούσε να πυροδοτήσει το εκρηκτικό μίγμα. Οι κινητοποιήσεις από την πρώτη στιγμή 
άρχισαν να παίρνουν αντιδεξιο χαρακτήρα και να μην περιορίζονται στην καταδίκη της Χρυσής 
Αυγής. Ο προπηλακισμος του Πάνου Καμένου δεν ήταν τυχαίο γεγονος. Στη συνείδηση του 

Ελληνικού λαού υπεύθυνοι για τη δολοφονία δεν ήταν μόνο η Χρυσή Αυγή αλλα και ολόκληρη η 
δεξιά που την ανεχόταν και υιοθετούσε ουσιαστικά τις θέσεις-της. Ο αγώνας ενάντια στην Χρυσή 
Αυγή έτεινε να μετατραπει σε αγώνα ενάντια στη δεξιά, σε αγώνα ανατροπής της Κυβέρνησης 
Σαμαρα και, γιατί όχι, αγώνα ενάντια στο σύστημα. 

Η Κυβέρνηση Σαμαρα βρέθηκε ξαφνικα μπροστά στο δίλημμα να δράσει ενάντια στην Χρυσή 
Αυγή ή να αντιμετωπίσει κινητοποιήσεις που πολύ πιθανόν να οδηγούσαν σε κατάρρευσή-της και 
νέες εκλογες. Είχε ήδη την εμπειρία των διαδηλώσεων μετά τη δολοφονία του Αλέξη Γρηγορόπου- 
λου και δεν μπορούσε να διακινδυνεύσει κάτι ανάλογο. Εκλογες που θα προκαλούνταν υπο τη σκιά 
αντιδεξιων διαδηλώσεων θα οδηγούσαν με μαθηματική ακρίβεια σε εκλογικό θρίαμβο του Σύριζα, 
και μάλιστα ενός Σύριζα που θα ήταν δραματικα ριζοσπαστικοποιημένος μέσα από τη διαδικασία 
των κινητοποιήσεων. Προτίμησε να δράσει ενάντια στην Χρυσή Αυγή ελπίζοντας να αποπυροδοτή- 
σει το κλίμα και να αποφύγει τις εκλογες. Ή, αν οι εκλογες τελικά δεν μπορούσαν να αποφευκτουν, 
να δώσει την εκλογική μάχη με το τρόπαιο της αποφασιστικής αντιμετώπισης του φασισμού. 

Προχώρησαν λοιπον στην εφαρμογή ενός Σχεδίου Β. Η αστυνομία, οι μυστικές υπηρεσίες, ο 
στρατός πάντα έχουν τέτοια σχέδια στα συρτάρια-τους έτοιμα να τα ανασύρουν σε περίπτωση που 
χρειαστεί. Ηξεραν πως η σύλληψη του δολοφόνου και των άμεσων συνεργατων-του δεν θα ικανο¬ 
ποιούσε το αίσθημα των μαζών. Η αγανάκτηση που για τη ώρα στρεφόταν ενάντια στην Χρυσή 
Αυγή άρχιζε να στρέφεται ενάντια σε ολόκληρη τη δεξιά και το ίδιο το σύστημα. Ηταν 
αναγκασμένοι να προχωρήσουν σε ολοκληρωτική σύγκρουση με την Χρυσή Αυγή αν ήθελαν να 
περιορίσουν τη ζημία. Η σύλληψη του αρχηγού και του υπαρχηγου της οργάνωσης όπως και η 
σύλληψη βουλευτων-της χωρίς προηγούμενη άρση της βουλευτικής ασυλίας είναι κινήσεις στις 
οποίες δεν μας έχουν συνηθίσει οι ελληνικές διωκτικές αρχές. Είναι όμως απόλυτα ερμηνεύσιμες 
στη βάση της ανάγκης εξιλέωσης του θυμου των μαζών. 

Αυτό όμως σηματοδοτεί και τους κινδύνους χαλάρωσης της καταπολέμησης του ναζισμού. Είναι 
αμφίβολο αν η νομική διαδικασία φτάσει σε σημαντικές καταδίκες των Χρυσαυγιτων, πέρα απο 
μικροποινες για δευτερεύουσας σημασίας αδικήματα. Μόλις η λαϊκή πίεση μειωθεί ούτε η 
αστυνομία ούτε τα δικαστήρια ούτε η Κυβέρνηση θα συνεχίσουν να δείχνουν τον ίδιο ζήλο για 
τιμωρία των ηγετών της οργάνωσης. Αντίθετα, θα στραφούν με ακόμα μεγαλύτερη βιαιότητα 
ενάντια στις λαϊκές κινητοποιήσεις σε μια προσπάθεια να φιμώσουν και να επιβάλουν τις πολιτικες- 
τους. Ηδη ακούμε τα τύμπανα του πολέμου ενάντια στο «άλλο άκρο» που δεν είναι μόνο το 
αναρχικό περιθώριο αλλα και το μαζικό κίνημα ενάντια στις πολίτικες λιτότητας, οι εργαζόμενοι της 
ΕΡΤ, ο λαός που βγαίνει στο δρόμο, τα κόμματα της αριστερας και η αριστερά γενικά. 

Για την ώρα το κίνημα έχει κερδίσει μια μάχη και πρέπει να χτίσει πάνω σ’ αυτό. Μπορεί η 
κυβέρνηση Σαμαρα να μπήκε συγκυριακά μπροστά στη μάχη κατά της Χρυσής Αυγής, αλλα αυτό 
είναι πρόσκαιρο, το έκαμε γιατί αναγκάστηκε να το κάμει κάτω από την πίεση του κινήματος. Η 
μάχη ενάντια στο φασισμό όχι μόνο δεν έχει τελειώσει, αλλα θα συνεχιστεί μέχρι την αναίρεση των 
αιτίων που τον γεννουν. Οσο η ελληνική κοινωνία υποφέρει από την ανεργία, τη φτώχεια και τη 
δυστυχία η Χρυσή Αυγή, ή η όποια άλλη οργάνωση την διαδεχτεί, θα βρίσκει πρόσφορο έδαφος για 
ανάπτυξη. Το κίνημα πρέπει να είναι σε θέση να αντιμετωπίσει αυτή την απειλή, να μπορέσει να 
απαλλαγεί απο αυτή τη χυδαιότητα που μόλις λίγα χρόνια πριν δεν μπορούσαμε καν να 
διανοηθούμε. Η ενότητα της αριστερας είναι σήμερα απαραίτητη όσο ποτέ για να μπορέσει να 
απαλλάξει την Ελλάδα απο το φασισμό γιατί η δεξιά πολύ σύντομα θα εγκαταλείψει τη σύγκρουση 
με τη Χρυσή Αυγή για να στραφεί στο μέτωπο της σύγκρουσης με την αριστερά. 


ΥΠΟΤΑΓΗ Η ΕΠΑΝΑΣΤΑΣΗ; 

Η Ελλάδα έχει φτάσει σε κρίσιμο σταυροδρόμι. Η παγκόσμια οικονομική κρίση εκφράστηκε στη 
χώρα με ιδιαίτερα βίαιο τρόπο που έφερε τον Ελληνικό λαο στα πρόθυρα της απελπισίας. Η παγ¬ 
κόσμια κρίση όχι μόνο δεν έχει ξεπεραστει, αλλα δεν φαίνεται να έχει τέλος. Η Ευρωπαϊκή Ενωση 

στην οποία στήριξαν τις ελπίδες-τους οι Ελληνες αποδείχτηκε περισσότερο ανάλγητη και σκληρη 
απ’ ότι περίμεναν ακόμα και οι κατακριτες-της. Η ίδια βρίσκεται στο μέσο της δικης-της βαθειας 
κρίσης που θέτει σε αμφιβολία την ίδια την ύπαρξή-της. Μέσα σ’ αυτό το παγκόσμιο κλίμα είναι 
αδύνατο η Ελλάδα να αντεπεξέλθει χωρίς ριζοσπαστικές πολίτικες. Οι επιλογές δεν είναι πολλές. Η 
δεξιά και η Ευρωπαϊκή γραφειοκρατία προτείνουν μέτρα λιτότητας που ρίχνουν στη φτώχεια τον 
ελληνικό λαο χωρίς ελπίδα αντίστροφης της πορείας. Για να μπορέσουν να επιβάλουν αυτά τα 
μέτρα οδηγούνται σε ολοένα και πιο απροκάλυπτη κατάργηση της δημοκρατίας. Ο φασισμός 
τρέφεται από αυτή τη διπλή αναίρεση της υπόσχεσης του καπιταλιστικού κράτους: αφού έτσι κι 
αλλοιως καταργούνται τα βασικα δικαιώματα στο ψωμί και την ελευθερία, μια αυταρχική διακυβέρ¬ 
νηση που υπόσχεται να προσφέρει τουλάχιστον μια ανεκτή διαβίωση δεν φαίνεται και τόσο κακή. 

Η απάντηση της αριστερας δεν μπορεί να είναι η συμπόρευση στη φτώχεια και την κατάργηση της 
δημοκρατίας. Πρέπει να είναι η διεκδίκηση της εξουσίας για την εφαρμογή ενός προγράμματος 
που να υπόσχεται έξοδο από την κρίση. Ένα πρόγραμμα που να βασίζεται στη συνεισφορά του 
πλούτου και όχι στο ξεζούμισμα των φτωχων. Ένα πρόγραμμα που να θέτει ως προτεραιότητα την 
ανάπτυξη της οικονομίας και όχι την εξόφληση των χρεών. Υπάρχει στέρεη θεωρητική και 
οικονομική δικαιολόγηση μιας τέτοιας πολίτικης και είναι εφικτή η αναζήτηση συμμάχων τόσο στην 
Ευρώπη όσο και παγκόσμια στην πορεία εφαρμογης-της. Αυτό φυσικά συνεπάγεται σημαντικές 
ανακατατάξεις τόσο σε Ευρωπαϊκό όσο και σε παγκόσμιο επίπεδο, κάτι που δεν πρέπει να 
αντιμετωπιστεί παθητικά αλλα να επιδιωχτεί ενεργά. 

Ο ρόλος του Σύριζα είναι κλειδί σ’ αυτή την πορεία. Με το ΚΚΕ να επιμένει στην ασυνάρτητη 
αυτο-απομόνωσή-του και το Πασοκ να ταυτίζεται πλήρως με τη Δεξιά και την Ευρωπαϊκή γραφειο¬ 
κρατία, αποτελεί τη μόνη δύναμη που μπορεί να εμπνεύσει τις μάζες για μια πορεία που να δίνει 
ελπίδα. Είναι αλήθεια ότι ο Σύριζα έχασε σε μεγάλο βαθμό το βηματισμο-του μετά τις εκλογες του 
2012 και πέρασε μια περίοδο εσωστρέφειας και εσωτερικών τριβών. Η υποχώρηση του κινήματος 
και η προοπτική της εξουσίας οδήγησαν την ηγεσία-του σε αναζήτηση «μετριοπαθούς» πολίτικης 
που να μειώσει την ένταση της σύγκρουσής-του με το Ελληνικό και Ευρωπαϊκό κατεστημένο. 
Παρόλα αυτα, η σύνδεσή-του με το κίνημα παραμένει δυνατή και η απήχησή-του τόσο στην 
Ελλάδα όσο και στην Ευρώπη συνεχίζει να μεγαλώνει. Η παρουσία του Τσίπρα στο πλευρό της 
Είηΐτε στις Γερμανικές εκλογες σηματοδοτεί μια νέα περίοδο διεθνιστικης προσέγγισης όπου ανα¬ 
γνωρίζεται η αναγκαιότητα κοινής δράσης της αριστερας σε Ευρωπαϊκό και παγκόσμιο επίπεδο. 

Αυτό δεν σημαίνει πως η πολίτικη του Σύριζα ανταποκρίνεται πλήρως στις απαιτήσεις του 
κινήματος. Αν όμως η παλίρροια του κινήματος φέρει το κόμμα στην εξουσία οι εξελίξεις θα είναι 
κοσμογονικες. Δεν χρειάζονται πολλά για να μετατραπει σε ηγεσία της επανάστασης που δεν θα 
περιοριστεί στην Ελλάδα αλλα θα έχει κάθε δυνατότητα να εξαπλωθεί σ’ ολόκληρη την Ευρώπη. Η 
σύγκρουση με το σύστημα δεν είναι πια θέμα του μέλλοντος, είναι η καθημερινή πραγματικότητα 
τόσο στην Ελλάδα όσο και στην Ευρώπη. Ο Σύριζα έχει την ευκαιρία να ηγηθει αυτου του αγώνα 
καλώντας σε συστράτευση ολόκληρη την αριστερά και να την οδηγήσει στη νίκη του εργατικού 
κινήματος. Δεν υπάρχουν πολλές επιλογές σήμερα. Αν η αριστερά δεν πάρει την εξουσία για να 
εφαρμόσει ένα πραγματικά ριζοσπαστικό πρόγραμμα και να αγωνιστεί για ανάλογες αλλαγές σε 
ολόκληρη την Ευρώπη ο φασισμός με τη μορφή της Χρυσής Αυγής ή κάποιου άλλου σχήματος θα 
επανέλθει με τραγικα αποτελέσματα. 

